b'\n_START_ARTICLE_\nKohtaaminen\n_START_SECTION_\nTuotanto\n_START_PARAGRAPH_\nKohtaamisen tuotanto alkoi 25. kes\xc3\xa4kuuta ja p\xc3\xa4\xc3\xa4ttyi 11. elokuuta 1941. Elokuva kuvattiin MGM:n studioilla Kalifornian Culver Cityss\xc3\xa4._NEWLINE_Kohtaamisen k\xc3\xa4sikirjoituksen laativat S. K. Lauren ja Anita Loos Rachel Crothersin When Ladies Meet -n\xc3\xa4ytelm\xc3\xa4n (1932) pohjalta. Orville O. Dull tuotti elokuvan Leonardin kanssa. Bronis\xc5\x82aw Kaper s\xc3\xa4velsi elokuvaan musiikin._NEWLINE_Kohtaaminen on uudelleenfilmatisointi vuoden 1933 elokuvasta When Ladies Meet, jonka p\xc3\xa4\xc3\xa4osissa ovat Ann Harding, Myrna Loy, Robert Montgomery ja Frank Morgan Garsonin, Crawfordin, Taylorin ja Marshallin rooleissa._NEWLINE_Alkuper\xc3\xa4inen n\xc3\xa4ytelm\xc3\xa4 avattiin Royale Theatressa New Yorkin Broadwaylla 6. lokakuuta 1932. N\xc3\xa4ytelm\xc3\xa4\xc3\xa4 esitettiin 173:n n\xc3\xa4yt\xc3\xb6ksen ajan, jolloin se suljettiin 4. maaliskuuta 1933.\n_START_SECTION_\nJulkaisu ja vastaanotto\n_START_PARAGRAPH_\nKohtaaminen sai ensi-iltansa Yhdysvalloissa 29. elokuuta 1941. Suomessa elokuvan ensi-ilta oli 12. joulukuuta 1943. Cedric Gibbons, Randall Duell ja Edwin B. Willis saivat Oscar-ehdokkuuden parhaasta lavastuksesta (mustavalkoinen) vuonna 1942._NEWLINE_Kohtaaminen julkaistiin DVD:lle 23. maaliskuuta 2009.'